નિષ્ઠા અને ક્રિશાના વિશ્વાસનો પણ આ વિજય ગણી શકાય તેવી આ ઘટના છે. અમારી નિષ્ઠા અને આપણા બહેન શ્રી કીર્તિદાબહેન અને હસુમુખભાઈ ધોરડાની દીકરી ક્રિશાએ મળીને સખીમંડળની સ્પર્ધામાં રજૂ થયેલ કૃતિની કોરીઓગ્રાફી કરી હતી. બંને દીકરીઓથી ઉંમરમાં મોટી બહેનોને શીખવવાનો પડકાર તેમણે ઉઠાવ્યો હતો. બંને અમારી દીકરીઓનો પ્રજ્ઞાચક્ષુ બહેનોને શિખવવાનો આ પ્રથમ અનુભવ પણ હતો. જુદી–જુદી વયજૂથ ધરાવતા બહેનો પાસેથી કામ લઈ. અભિનયની દુનિયામાં કદમ ઉપાડી જીતવાનું હતું. ઘણું કપરું કામ નિષ્ઠા અને ક્રિશાએ ચપટી વગાડતા જ કરી બતાવ્યું છે. તે બંને દીકરીઓને પ્રસાર માધ્યમની પાંખે મારા અભિનંદન છે. માણસની ઇચ્છાશક્તિ કેટલું સુંદર પરિણામ આપી શકે છે!